Qo‘shiqchi Selin Dionning turmush o‘rtog‘i saraton xastaligidan vafot etdi

Jahonga mashhur kanadalik qo‘shiqchi Selin Dionning turmush o‘rtog‘i Rene Anjelil tomoq saratoni bilan uzoq kurashdan so‘ng vafot etdi. Bu haqda “Segodnya.ua” xabar beradi.

Qo‘shiqchining menejeri ham bo‘lgan 73 yoshli Anjelil Las-Vegasdagi uyida vafot etdi. Uning o‘limi haqidagi xabar Selin Dionning saytida paydo bo‘ldi.
“Rene Anjelil bugun tongda o‘zining Las-Vegasdagi uyida saratonga qarshi uzoq davom etgan mardonavor kurashidan so‘ng vafot etdi. Hozirgi paytda Renening oilasi uning shaxsiy hayotini hurmat qilishni iltimos qiladi. To‘liqroq ma’lumot keyin taqdim etiladi”, — deyiladi xabarda.
Selin Dion Rene Anjelilga 1994-yilda turmushga chiqqan edi. Qo‘shiqchi undan 26 yoshga kichik edi. Ulardan uch nafar farzand – 14 yoshli Rene-Charlz va besh yoshli egizaklar Nelson va Eddi qoldi.